Awan Dania

Awan Dania merupakan sebuah siri televisyen Malaysia 2008 yang berkisarkan seorang gadis tomboi bernama Dania yang ingin menjadi pramugari."Awan Dania makes its debut on Astro Ria", New Straits Times, 19 October 2008."Awan Dania bakal menemui penonton di Astro Ria", Berita Harian, 19 Oktober 2008. Drama ini dibintangi oleh Scha Al-Yahya sebagai Dania dan diarahkan oleh Azizi “Chunk” Adnan dan disiarkan dari 20 Oktober 2008 hingga 26 Mei 2011, setiap Isnin jam 9 malam (pernah ditukarkan waktunya kepada 9.30 malam) di Astro Ria saluran 104 dengan lagu tema yang berjudul "Terbang Ke Awan", nyanyian Atilia Haron yang kemudiannya diganti dengan lagu "Ilusi" oleh Adira mulai musim ketiga.

Sinopsis

Musim 1 (2008–09)
Dania (Scha Al-Yahya), seorang gadis yang ingin menjadi pramugari, sesuatu yang tidak pernah masuk akal dalam fikiran gadis sepertinya. Dia merupakan seorang gadis yang lasak yang cekal membantu bapa dan abangnya bekerja mengendalikan bagasi. Dania sering memikirkan tentang masa depannya dan cemburu apabila melihat orang-orang di sekelilingnya terus berjaya dalam kehidupan masing-masing. Perkara ini ternyata berterusan sehingga Dania membuat keputusan untuk memulakan kerjayanya di awan biru dan menjadi bahan ketawa keluarganya. Adik-beradiknya tidak pernah memberinya semangat malah memperkecilkan keinginan Dania dalam bidang penerbangan. Nasib ternyata menyebelahinya apabila Dania ditawarkan mendaftarkan diri di AirAsia.

Musim 2 (2009–10)
Berkisar kepada kehidupan seorang gadis yang bernama Dania yang berjaya mencapai impiannya untuk menjadi pramugari di sebuah syarikat penerbangan sebelum ini. Bagaimanapun, disebabkan menghormati persahabatan dengan rakannya, Dania mengambil keputusan untuk berhenti dari syarikat penerbangan lama dan menganggur untuk seketika.

Walaupun begitu, impian Dania untuk terbang di awan tidak pernah luntur dan akhirnya peluang tersebut datang apabila sebuah lagi syarikat penerbangan menawarkan peluang pekerjaan sebagai pramugari. Dania pergi ke sesi temuduga dan bertemu dengan salah seorang dari pengurus kanan di situ, Safura. Dania telah mengembalikan kenangan pertama sewaktu dia bekerja dengan usia yang lebih mentah dan diterima bekerja di situ. Episod baru dalam hidup Dania bermula sejurus memulakan tugasannya di tempat yang baru yang dikelilingi dengan rakan-rakan baru serta cabaran yang perlu ditempuhi termasuklah Benjy (Jehan Miskin) yang menagih cinta Dania.

Musim 3 (2010–11)
Dania adalah seorang gadis tomboi yang bekerja sebagai pramugari di beberapa syarikat penerbangan pada mulanya. Dania menganggur kerana kontraknya telah tamat dengan Firefly dan kini sedang mencari syarikat penerbangan yang ingin mengambilnya bekerja. Kebetulan, Dania hampir dilanggar oleh seorang Tan Sri dan beliau telah dilamar oleh Tan Sri untuk bekerja dengannya.

 Pelakon 

 Pelakon utama 
Scha Al-Yahya sebagai Dania (musim 1-3)
Jehan Miskin sebagai Benji (musim 2-3)
Gambit Saifullah sebagai Akmal (mulai musim 3)

Pelakon pembantu
Dynas Mohktar sebagai Cik Zee(musim 3)
Mustapha Kamal sebagai Ayah Dania (musim 1 - 3)
Irma Hasmie sebagai Fifi (musim 1 - 3)
Rizal Ashreff sebagai abang Dania (musim 1 - 3)
Roza sebagai abang Dania (musim 1 - 3)
Memey Suhaiza (musim 3)
Marsha Milan Londoh sebagai Idora Kamal (musim 3)
Azie Yahya (musim 3)
Zain Saidin (musim 3)
Shahrizz (musim 3)
Farah Alya As'ari sebagai Alya(musim 1)
Aida Aris sebagai Cik Safura(musim 2)
Hamidah Wahab sebagai Ibu Benjy(musim 2-3)
Abu Bakar Juah sebagai Bapa Benjy
Yana Samsudin sebagai teman wanita Benjy(musim 2)
Fizo Omar(musim 2)
Nisha Dirr(musim 2)
Nazim Othman sebagai Ehsan(musim 2)
Delimawati sebagai Ibu Ehsan(musim 2)
Nasha Aziz  sebagai Cik Kay(musim 1)
Hans Isaac (musim 1)
Zizan Nin (musim 1)
Ummi Nazeera sebagai Hana(musim 1)
Remy Ishak sebagai Iman(musim 1)
Zul Ariffin (musim 1)
Zed Zaidi sebagai Iman(musim 3)
Wany Mustafah sebagai Sherin(musim 2)
Enny Riduan
Riz Ainudin sebagai Abang Dania(musim 1-2)
Baby Faralia sebagai Jasmin(musim 2)

Episod
<onlyinclude>
 Musim Episod Tarikh siaran di Astro Ria Episod pertama  Episod terakhir  1 26 20 Oktober 2008 13 April 2009  2 26 28 September 2009 22 Mac 2010  3 26 22 November 2010 26 Mei 2011

Muzik dan runut bunyi
Lagu tema drama ini ialah "Terbang Ke Awan" yang dipersembahkan oleh Atilia Haron yang dimuatkan dalam album sulungnya, Sangkar (2007). Ia digunakan sebagai muzik tema untuk musim pertama dan kedua Awan Dania. Bermula dari musim ketiga, lagu "Ilusi" nyanyian Adira menjadi lagu tema baru, ia dimuatkan dalam album sulungnya, Dewi Cinta yang dikeluarkan empat tahun kemudian.

Adaptasi filem

Sebuah filem adaptasi drama telah diumumkan oleh Tayangan Unggul, dengan Rashid Sibir menggalas tugas sebagai pengarah. Scha Al-Yahya kembali menjayakan peranannya sebagai Dania dengan penambahan barisan pelakon asal dan baru terdiri daripada Elly Mazlein, Jehan Miskin, Rusdi Ramli dan Hans Isaac. Awan Dania The Movie ditayangkan pada 13 Mac 2013.Garapan berbza dalam Awan Dania The Movie mStar Online (15 Mac 2013). Dicapai pada 15 Mac 2013.

Anugerah
TahunAnugerahKategoriPenerimaKeputusan2010Anugerah Skrin 2010Drama BerantaiAwan Dania

 Rujukan 

Pautan luar


Kategori:Rancangan Astro Ria
Kategori:Siri drama televisyen Malaysia
Kategori:Drama bahasa Melayu
Kategori:Drama Melayu 2008
Kategori:Drama Melayu 2009
Kategori:Drama Melayu 2010
Kategori:Drama Melayu 2011